2001R2318 — DA — 21.10.2004 — 001.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS FORORDNING (EF) Nr. 2318/2001 af 29. november 2001 ►M1 om gennemførelsesbestemmelser til Rådets forordning (EF) nr. 104/2000 for så vidt angår anerkendelse af producentorganisationer og sammenslutninger af producentorganisationer inden for fiskeri og akvakultur ◄ (EFT L 313, 30.11.2001, p.9)

Ændret ved:









▼B

KOMMISSIONENS FORORDNING (EF) Nr. 2318/2001

af 29. november 2001

►M1 om gennemførelsesbestemmelser til Rådets forordning (EF) nr. 104/2000 for så vidt angår anerkendelse af producentorganisationer og sammenslutninger af producentorganisationer inden for fiskeri og akvakultur ◄







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter ( 1 ), ændret ved Kommissionens forordning (EF) nr. 939/2001 ( 2 ), særlig artikel 5, stk. 4, og artikel 6, stk. 7, og ud fra følgende betragtninger: (1) Det er nødvendigt at foretage omfattende tilpasninger af Kommissionens forordning (EF) nr. 2939/94 af 2. december 1994 om gennemførelsesbestemmelser til Rådets forordning (EØF) nr. 105/76 om anerkendelse af fiskeriets producentorganisationer ( 3 ), ændret ved forordning (EF) nr. 1762/96 ( 4 ). Forordningen bør derfor ophæves og afløses af en anden forordning. (2) Det er nødvendigt at fastsætte betingelserne og proceduren for medlemsstaternes anerkendelse og tilbagekaldelse af anerkendelse af producentorganisationer for at sikre en ensartet anvendelse af bestemmelserne i den fælles markedsordning for fiskerivarer og akvakulturprodukter. (3) Ifølge artikel 5, stk. 2, i forordning (EF) nr. 104/2000 skal en producentorganisation kunne udvise tilstrækkelig økonomisk aktivitet for at blive anerkendt. De elementer, som skal være tilstede, for at denne betingelse kan betragtes som opfyldt, bør derfor fastlægges. (4) Der er ligeledes nødvendigt at fastsætte nærmere vilkår for anerkendelse af en sammenslutning af producentorganisationer. (5) Det bør fastsættes, hvilke generelle bestemmelser medlemmerne af en producentorganisation skal overholde. (6) Det bør fastlægges, hvilke oplysninger en ansøger om anerkendelse skal fremlægge. Der bør fastsættes frister for så vidt angår anerkendelse og afslag på anerkendelse samt visse bestemmelser for tilbagekaldelse af anerkendelse. (7) Der bør fastsættes kontrolforanstaltninger med hensyn til overholdelsen af betingelserne for anerkendelse, og konsekvenserne af svigagtig anmodning om og anvendelse af anerkendelse bør ligeledes fastsættes. (8) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer — ud fra følgende betragtninger: UDSTEDT FØLGENDE FORORDNING:







Artikel 1

1. De artikel stk. 5, stk. 1, i forordning (EF) nr. 104/2000 omhandlede producentorganisationer er tilstrækkeligt økonomisk aktive, jf. artikel 5, stk. 2, i nævnte forordning, hvis:

a) medlemsstaten skønner, at det område, der er omfattet af ansøgningen om anerkendelse, er af tilstrækkelig betydning i betragtning af dets størrelse, den samlede kapacitet af de fiskerfartøjer, der har deres hjemstedshavn dér, og regelmæssigheden og omfanget af de landinger, der finder sted i området, og

b) en af følgende betingelser er opfyldt: i) antallet af fartøjer, som anvendes af medlemmer af producentorganisationen, udgør mindst 20 % af det samlede antal fartøjer, som sædvanligvis befinder sig i dette område, eller ii) producentorganisationen for den art eller den gruppe af arter, for hvilke der søges om anerkendelse, afsætter enten: — mindst 15 % af vægten af den samlede produktion i det pågældende område, eller — mindst 30 % af vægten af den samlede produktion i en støre havn eller på et støre marked i dette område, idet medlemsstaten nærmere fastlægger, hvad der i denne forbindelse forstås ved »større havn« eller »større marked«.

2. Medlemsstaterne beslutter, hvilke af betingelserne i stk. 1, litra b), der gælder for deres område.

De meddeler senest to måneder efter offentliggørelsen af denne forordning deres beslutning til Kommissionen og de berørte parter.

I tilfælde af ændringer i markedsstrukturen kan medlemsstaterne beslutte at ændre betingelsen. De giver straks Kommissionen og de berørte parter meddelse herom.

3. Hvis mindst 30 % af en producentorganisations medlemmer sædvanligvis udøver deres aktiviteter i et eller flere andre områder end det, hvor de fartøjer, der benyttes af organisationens medlemmer, har deres hjemstedshavn, anses producentorganisationens økonomiske aktivitet for at være tilstrækkelig, jf. artikel 5, stk. 2, i forordning (EF) nr. 104/2000. hvis producentorganisationen afsætter mindst 4 % af vægten af den nationale produktion af den art eller den gruppe af arter, for hvilken der ansøges om anerkendelse.

4. Medlemsstaten kan af hensyn til en mere effektiv forvaltning fastsætte den i stk. 1, litra b), nr. ii), første led, anførte procentsats til mellem 15 og 30 %, den i stk. 1, litra b), nr. ii), andet led, anførte procentsats til mellem 30 og 50 % og den i stk. 3 anførte procentsats vedrørende producenterne til mellem 30 og 50 %.

5. Når der ansøges om anerkendelse vedrørende akvakulturproduktion, anses den økonomiske aktivitet for at være tilstrækkelig, jf. artikel 5, stk. 2, i forordning (EF) nr. 104/2000, hvis producentorganisationen afsætter mindst 25 % af de samlede producerede mængder af den pågældende akvakulturart eller den pågældende gruppe af akvakulturarter i et produktionsområde, der af medlemsstaten anses for at være tilstrækkeligt stort på grundlag af kriterier, som medlemsstaten fastsætter.

Medlemsstaten kan for at tage hensyn til særlige forhold vedrørende en regional produktion fastsætte den i første afsnit anførte procentsats til mellem 25 og 50 %.

Medlemsstaterne giver senest to måneder efter offentliggørelsen af denne forordning Kommissionen meddelelse om den procentsats, de har valgt at anvende.

▼M1

Artikel 2

1. En medlemsstat kan anerkende en sammenslutning af producentorganisationer, der kun er anerkendt i den pågældende medlemsstat, hvis:

a) sammenslutningen omfatter et vist minimum af det samlede antal producentorganisationer, som medlemsstaten har anerkendt inden for en bestemt aktivitetssektor, og

b) værdien af den produktion, som sammenslutningen afsætter, repræsenterer mindst 20 % af værdien af den nationale produktion i den pågældende aktivitetssektor.

2. En medlemsstat kan anerkende en sammenslutning af producentorganisationer, der er anerkendt i forskellige medlemsstater, hvis:

a) sammenslutningen har hjemsted på medlemsstatens område

b) værdien af den produktion, som sammenslutningen afsætter, repræsenterer et vist minimum af værdien af produktionen af en bestemt fiskerivare i et givet område

c) de producentorganisationer, som sammenslutningen består af, beskæftiger sig med fiskeri efter og produktion og markedsføring af fiskeressourcer, der udnyttes i fællesskab, og

d) sammenslutningen udfører sine opgaver, uden at bestemmelserne for tildeling af fiskerimuligheder til medlemsstaterne efter artikel 20 i Rådets forordning (EF) nr. 2371/2002 af 20. december 2002 om bevarelse og bæredygtig udnyttelse af fiskeressourcerne som led i den fælles fiskeripolitik ( 5 ) derved tilsidesættes.

3. Den medlemsstat, på hvis område sammenslutningen har hjemsted, etablerer sammen med de øvrige involverede medlemsstater det administrative samarbejde, der er nødvendigt for at sikre, at betingelserne for anerkendelse overholdes, og for at føre kontrol med sammenslutningens aktiviteter. Det administrative samarbejde omfatter også tilbagekaldelse af anerkendelser.

4. En sammenslutning af producentorganisationer må ikke indtage en dominerende stilling på et givet marked, medmindre det er nødvendigt for at nå målene i traktatens artikel 33.

5. Artikel 3, 4, 5, 6 og 7 i forordning (EF) nr. 2318/2001 gælder tilsvarende for sammenslutninger af producentorganisationer, der er anerkendt i mindst én medlemsstat.

6. Artikel 2, stk. 2, i Kommissionens forordning (EF) nr. 908/2000 gælder ikke for sammenslutninger af producentorganisationer, der er anerkendt i forskellige medlemsstater.

▼B

Artikel 3

1. Uden at anvendelsen af Kommissionens forordning (EF) nr. 2508/2000 ( 6 ) derved indskrænkes, skal de regler vedrørende fiskeri, produktion og afsætning, der er omhandlet i artikel 5, stk. 1, litra c), nr. 1, i forordning (EF) nr. 104/2000, udfærdiges skriftligt.

2. I overensstemmelse med artikel 5, stk. 1, litra c), nr. 4, i forordning (EF) nr. 104/2000 kan kravet om, at medlemmerne skal afsætte hele produktionen gennem producentorganisationen, frafaldes, hvis produkterne afsættes efter forud fastlagte fælles regler; i så fald skal disse fælles regler som minimum indeholde krav om, at proucentorganisationens tilbagetagelsespriser anvendes.

3. Uanset artikel 5, stk. 1, litra c), nr. 4, i forordning (EF) nr. 104/2000 er det ikke nødvendigt, at de produktmængder, som medlemmerne af en producentorganisation har indgået kontrakt om, inden de blev medlemmer, afsættes gennem producentorganisationen, hvis medlemmerne inden indmeldelsen har underrettet producentorganisationen har accepteret at frafalde kravet.

Artikel 4

I forbindelse med ansøgningen om anerkendelse skal ansøgeren give følgende oplysninger:

a) producentorganisationens stiftelsesoverenskomst

b) producentorganisationens regler

c) oplysninger om de personer, der er bemyndigede til at handle i producentorganisationens havn og for dennes regning

d) oplysninger om de af producentorganisationens aktiviteter, ansøgningen om anerkendelse støttes på

e) bevis for, at betingelserne i artikel 1 eller 2 er opfyldt.

Artikel 5

Senest tre måneder efter, at en medlemsstat har modtaget en ansøgning om anerkendelse, giver den producentorganisationen skriftlig meddelelse om sin beslutning. Afslås anerkendelse, skal medlemsstaten begrunde sit afslag.

Artikel 6

Hvis en medlemsstat påtænker at tilbagekalde en anerkendelse, skal den give producentorganisationen en begrundet meddelelse herom. Medlemsstaten skal give producentorganisationen mulighed for at fremsætte sine bemærkninger inden for en bestemt frist.

Artikel 7

1. I overensstemmelse med bestemmelserne i artikel 6, stk. 1, litra b), i forordning (EF) nr. 104/2000 kontrollerer medlemsstaterne mindst en gang om året, at producentorganisationerne overholder betingelserne for deres anerkendelse.

2. Hvis en tilbagekaldelse af anerkendelse skyldes, at producentorganisationen har søgt om eller anvendt anerkendelsen svigagtigt, inddriver medlemsstaten enhver støtte, som er ydet i henhold til artikel 15, stk. 1, i Rådets forordning (EF) nr. 2792/1999 ( 7 ).

Artikel 8

Forordning (EF) nr. 2939/94 ophæves.

Artikel 9

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. januar 2002.

Denne forordning er bindende i alle enkeltheder og gælder umiddelbart i hver medlemsstat.